Christiānus bonus et ursus (stupňování, deponencia, zájmena, dvojí akuzativ, supinum II, participium préz. akt.)

Ōlim ūnus Christiānus silvam perambulābat, cum ursum īrātum cōnspēxit. Ursus cōram homine in pedēs suōs posteriōrēs cōnstitit et fortissimē rugīvit, sine dubiō sē praeparāns in virum misellum incurrere. Homō, māximē perturbātus, ex faucibus animālis ferōcis etiam nunc sē ēripere studēbat et fugae sē mandāvit. Sed ursus homine celerius currere sciēbat.

Tandem vir ad rūpem quandam pervēnit, ubi eum ursus iam cōnsecūtus est. Tum misellus ille, vīcīnum mortī sē putāns, in genua prōcubuit supplicissimāsque precēs fundēbat:

„Quaesō, Domine, fac, ut hic ursus Christiānus bonus sit!“

Mīrābile dictū! Ursus subitō stetit, deinde in genua sua prōcubuit et mōx pedēs suōs priōrēs ad caelum ōrāns tendēbat.

Christiānus gaudēns exclamāvit: „Grātiās agō Tibi, Domine, prō hōc clārissimō mīrāculō!“

Tum etiam ursus exclamāvit: „Grātiās agō Tibi, Domine, prō hōc iūcundissimī sapōris cibō, quem ā Tē nunc accipiam.“

Pozn.: *pēs prior et posterior* – noha přední a zadní; *incurrō, ere, currī, cursum* – zaútočit; *ex faucibus sē ēripere* – dostat se, vyváznout ze spárů; *fugae sē mandāre* – dát se na útěk; *cōnsequor, sequī, secūtus sum* (deponencium) – dostihnout; *in genua prōcumbere* – padnout na kolena; *aliquem mortī vīcīnum putāre* – někoho pokládat za syna (=blízkého) smrti; *supplicēs precēs fundere* – vrucně se modlit; *fac, ut sit* (věta snahová) = učiň, aby byl (ať je); *mīrābile dictū* (supinum II) – divná věc (=podivné k povězení); *deinde – mōx* (vícenásobné spojení vět) = potom – pak; *manūs ad caelum tendere* – spínat ruce k nebi; *iūcundī sapōris* (gen. sg. o jídle) – (příjemné chuti=) chutné;